**Május 31-e a felügyeletidíj-bevallás benyújtásának határideje**

2021. május 31-ig kell benyújtaniuk a hazai élelmiszerlánc-szereplőknek a 2021. évi felügyeletidíj-bevallásukat, melyet már jelenleg is teljesíthetnek az e célra szolgáló elektronikus felületen. A határidő minden kötelezettre vonatkozik.

A bevallási felület elérhető a Nébih [Ügyfélprofil Rendszerében](https://upr.nebih.gov.hu/login) (a Felügyeleti díj menüpontban). Vállalkozások esetén a bevallást a cég önálló képviseletére jogosult személy vagy meghatalmazott nyújthatja be. A bevallási kötelezettség teljesítésének végső határideje – minden kötelezett esetében – 2021. május 31. napja.

Változás a korábbi évekhez képest, hogy 2021-től kezdődően a takarmányozási célból termesztett növények értékesítése kapcsán a kötelezettség az értékesítési lánc minden szakaszában fennáll, függetlenül a forgalomba hozatal céljától vagy a termék további felhasználási módjától.

A befizetéshez szükséges pénzügyi bizonylatokat a bevallási határidőt követően, a bevallási felületen érhetik el az érintettek. Az első részlet befizetési határideje 2021. július 31., a második részlet befizetési határideje 2022. január 31. lesz. A díjat a 10032000-00289782-30006016 számú célszámlára kell utalni.

A felügyeleti díjjal kapcsolatban további hasznos információkat olvashatnak a Nébih honlapján: [portal.nebih.gov.hu/egyeb/gyakran-ismetelt-kerdesek/felugyeleti-dij](https://portal.nebih.gov.hu/egyeb/gyakran-ismetelt-kerdesek/felugyeleti-dij)

Amennyiben további kérdésük van, kérjük, forduljanak a Nébih Ügyfélszolgálatához a következő elérhetőségek valamelyikén:

Telefon: 06/1/336-9024

E-mail: [felugyeletidij@nebih.gov.hu](mailto:felugyeletidij@nebih.gov.hu)

Javasoljuk, hogy az élelmiszerlánc-felügyeleti díj bevallását ne halasszák az utolsó pillanatra!

2021. április 23.

Nemzeti Élelmiszerlánc-biztonsági Hivatal